**Overførsel af oplysning om gennemførte grundforløb/HHX/HTX og afbrudte uddannelser fra EASY-A til EASY-P (”A070 Afbrydelse af uddannelse”)**

Oprettet den 13. juli 2000. Senest opdateret februar 2006 ifb. med at skoleforløbets slutdato overføres som slutdato på skoleforløbet i EASY-P i stedet for elevens afgangsdato, som det indtil 23. feb. 2006 har været.  
Senest opdateret april 2014 sfa. Flere afbrudte skoleforløb slettes automatisk, ekstra tilføjelse på kontaktkoden, udvidelse af adviseringsteksten, automatisk oprettelse af personer som ikke findes i forvejen. OPd. 27.20.2015 med kode 31 Ansøgning trukket

[1 Hvad bruges A070 til? 1](#_Toc384884368)

[2 Forudsætninger for overførsel af oplysninger 1](#_Toc384884369)

[2.1 Afgangskode og slutdato for skoleforløb 1](#_Toc384884370)

[2.2 Uddannelser/formålsgruppe 2](#_Toc384884371)

[3 Start af A070 ”Afbrydelse af uddannelse” i EASY-A 2](#_Toc384884372)

[3.1 Automatisk bestilling 2](#_Toc384884373)

[3.2 Manuel bestilling 2](#_Toc384884374)

[4 Afgangsmeldte grundforløb 3](#_Toc384884375)

[4.1 Gennemførte uddannelser 3](#_Toc384884376)

[4.2 Skoleforløb afbrudt 4](#_Toc384884377)

[4.3 Personer som ikke findes i EASY-P 5](#_Toc384884378)

[5 Kontaktkode 9008 5](#_Toc384884379)

[6 Advisering og web-kvittering i EASY-P 6](#_Toc384884380)

[6.1 Advisering 6](#_Toc384884381)

[6.2 Web-kvittering 6](#_Toc384884382)

[6.3 På hvilken skoles kvittering optræder en given elev? 7](#_Toc384884383)

[7 Fremsøgning af de overførte elever i EASY-P 8](#_Toc384884384)

# Hvad bruges A070 til?

”A070 - Afbrydelse af uddannelse” er et batchjob, som overfører oplysninger fra EASY-A til EASY-P, når en elev har fået registreret en afgangsårsag i EASY-A (i A580 Elev på fuldtidsuddannelse eller i A600 Afgangsmelding). Afgangsårsagen kan f.eks. betegne gennemførsel af grundforløb/hhx/HTX eller f.eks. afbrud af uddannelse.

# Forudsætninger for overførsel af oplysninger

## Afgangskode og slutdato for skoleforløb

Der overføres afgangsmeldte elever, hvorom det gælder at:

* Eleven er afgangsmeldt og har en forløbsplacering som slutter i det datointerval, man bruger ved bestilling af A070
* Eleven er afgangsmeldt på en dato der ligger i det datointerval, man bruger ved bestilling af A070 og er ikke tilknyttet et skoleforløb overhovedet.

Hvis eleven har et skoleforløb som slutter i afgrænsningsperioden, overføres alle de af elevens skoleforløbsplaceringer, som har slutdato i denne periode.

Hvis eleven afgangsmeldes med en kode som betyder afbrud, i en periode, hvor eleven ikke har skoleforløb, får EASY-P kun overført CPR-nr, navn, udd. osv., men ikke skoleforløbsoplysninger. Dette kan fx skyldes, at eleven kun har haft fremtidige skoleforløbsplaceringer, som nu er slettet fra EASY-A. Hvis disse tidligere er overført til EASY-P, så der findes skoleforløb med status ”Forventet” på samme uddannelse og med en startdato som ligger efter eller er lige med afgangsdatoen fra EASY-A bliver dette skoleforløb slettet fra EASY-P.

Elevens skoleforløb kan i EASY-A ses i A699 ”Elev med skoleforløb”.

Enkelte EASY-A-afgangskoder er irrelevante og oplysninger bruges derfor ikke i EASY-P, hvis elever afmeldes med disse afgangskoder i EASY-A. Dette gælder pr. april 2014 følgende:

14 Fuldført uddannelsen

15 Fuldført kurset

16 Fuldført uddannelsen (meritforløb)

30 Udlån afsluttet

## Uddannelser/formålsgruppe

Kun afbrud på/gennemførelse af uddannelser, som befinder sig i formålsgruppe 01 (EUD) og 02 (hhx/HTX) overføres.

# Start af A070 ”Afbrydelse af uddannelse” i EASY-A

## Automatisk bestilling

Mange dataoverførsler, herunder ”A070 - Afbrydelse af uddannelse”, kan sættes op til at de bestilles automatisk fx. hver uge. Dette er nærmere beskrevet i dokumentet ”Jobs, der kan/bør køre automatisk i EASY-A” som findes på EASY-P webben under dokumenter -> Vejledninger -> Dataoverførsler og på EASY-A-webben under ”Elever -> Elever på fuldtidsuddannelse.

## Manuel bestilling

A070 kan fortsat bestilles manuelt:

* Gå i System → Jobs → Bestilling af batchjobs og udskrifter (A104 Jobbestilling)
* Fremsøg modul nr. A070 Afbrydelse af uddannelse
* Tryk på ”1. Rediger”
* På bestillingen skal der afgrænses på en start- og en slutdato. Derved overføres alle personer, som har et skoleforløb der slutter i det angivne interval og som er afgangsmeldte på A580 i EASY-A (uanset afgangsdato) eller som ingen skoleforløb har, men blot har en afgangsdato i den periode der afgrænses på. Se hvad der gælder om disse datoer i afsnit 2.1.
* Tryk på knappen ”2. Bestil”.

Hvis man ønsker at se, om jobbet er færdigt, kan man gøre følgende i EASY-A:

* System → Jobs → Overvågning (A103 Jobovervågning)
* Hvis ikke jobbet allerede fremgår på dette vindue, kan det fremsøges ved hjælp af F7 og F8.
* Hvis der står ”Færdig” i feltet ”Status” betyder det, at jobbet er afviklet og at oplysning om gennemførte grundforløb og afbrudte uddannelser vil komme ind i EASY-P næste gang EASY-P kører et skoleforløbsindlæsningsjob – hvilket EASY-P gør hver aften.

Man kan ikke i EASY-A se hvilke elever der overføres med A070 lige som man kan med A963 og B963.

# Afgangsmeldte grundforløb

Når der med ”A070 - Afbrydelse af uddannelse” overføres merkantile og tekniske grundforløb, hhx og HTX til EASY-P, håndteres disse forskelligt afhængig af, hvilken afgangsårsag skoleforløbet er afsluttet med i EASY-A.

Hvis koden betegner *gennemførelse* af et grundforløb/hhx/HTX, bliver skoleforløbet oprettet i EASY-P med status ”Afsluttet”. Hvis det findes i forvejen som et ”Forventet” skoleforløb, bliver status opdateret til ”Afsluttet” (se afsnit 4.1).

Hvis koden betegner et *afbrud*, slettes det pågældende skoleforløb, hvis det findes i EASY-P (se afsnit 4.2).

## Gennemførte uddannelser

Hvilke uddannelser og hvilke afgangskoder?

Grundforløb og hhx/HTX

Hvis uddannelsen fra EASY-A er:

1036 eller 1915 (handelsskolernes grundforløb) *eller*

1030-1035 og 1037-1041, 1010-1015, (grundforløb på tekniske skoler) *og*

afgangsårsagen er 50 eller 12 (50 bruges fra 1/7 2008, men indtil der var det 12) ”Fuldført EUD-grundforløb” eller

hvis uddannelsen i EASY-A er:

3010 (hhx)

3020 (1-årig hhx) eller   
3310 (HTX) og

afgangskoden er 17 ”Fuldført hhx/HTX”,   
  
oprettes grundforløbet med status ”Afsluttet” i EASY-P’s skoleforløbsboks med slutdato lig skoleforløbets slutdato i EASY-A

Hvis personen i forvejen har et tilsvarende skoleforløb (identisk på uddannelse, version, speciale, skoleperiode, EASY-A skole og startdato) oprettes/opdateres som følger:

* Skoleforløb findes helt identisk og med status ”Afsluttet” - intet opdateres og kontaktkode sættes ikke.
* Skoleforløb findes med ens slutdato her opdateres status til ”Afsluttet” og kontaktkode 9008 sættes.
* Skoleforløb findes med en anden slutdato end den som kommer fra EASY-A. Hvis slutdatoen matcher med +/- 390 dage opdateres slutdatoen og status ændres til ”Afsluttet” samt kontaktkode 9008 sættes.

## Skoleforløb afbrudt

Elever som overføres fra EASY-A med en af følgende afslutningsårsager:

1 Udmeldt. Eleven har ikke påbegyndt uddannelsen

2 Eleven kunne ikke kontaktes

20 \*\*Udmeldt (Uddannelsen afbrudt) - *(udgået kode, men med af hensyn til overførsel af gamle skoleforløb*

21 \*\*Udmeldt (Starter udd. på anden skole) - *(udgået kode, men med af hensyn til overførsel af gamle skoleforløb*

23 \*\*Udmeldt (Forts. Forløbet på nyt udd. nr.) - *(udgået kode, men med af hensyn til overførsel af gamle skoleforløb*

26 \*\*Udmeldt (udd. gn.ført, eksamen ej bestået) - *(udgået kode, men med af hensyn til overførsel af gamle skoleforløb*

27 Udmeldt (Eleven afgået ved døden)

29 Udmeldt (fortsætter uddannelsen på anden skole)

31 Ansøgning trukket

46 Skifter uddannelseskode pga. ny bekendtgørelse

51 Uddannelsens faglige niveau for højt

52 Uddannelsens faglige niveau for lavt

53 Personlige forhold

54 Eleven trives ikke i skolens miljø

55 Fortrudt uddannelsesvalg

56 Bortvist fra uddannelsen

57 Ej bestået

58 Læreforhold ophørt

59 Ikke uddannelsesparat

60 Sygdom

61 Eleven er flyttet

62 Eleven har fået uddannelsesaftale i grundforløbet

65 Afslutter ikke grundforløb pga. adgangsbegrænsning

bliver automatisk slettet i EASY-P, hvis de findes helt identiske bortset fra adgangsvej, start- og slutdato. Den dato de afbryder, vil jo altid være forskellig fra den forventede slutdato som allerede er i EASY-P.

I kontaktkoden ”9008 Grundforløb / HHX / HTX afsluttet via A070” vil der i tilføjelsen stå at uddannelsen er afbrudt og hvilken dato der er overført som slutdato fra EASY-A samt afgangsårsag. Hvis eleven overføres uden skoleforløb bruges elevens afgangsdato som afbrudsdato i tilføjelsen.

Hvis et skoleforløb er afsluttet med en anden kode end 12,17, 50, 1, 2, 20, 21, 23, 26, 27, 29, 46, 51, 52, 53, 54, 55, 56, 57, 58, 59, 60, 61, 62, 65 bliver disse blot listet op på web-kvitteringen og man må kigge på om det er relevant at ændre noget i EASY-P.

## Personer som ikke findes i EASY-P

Hvis personen som overføres med skoleforløb og afgangsårsag 12, 17 eller 50, ikke i forvejen findes i EASY-P, oprettes han/hun samt grundforløbet med flg. EASY-A-oplysninger om personen:

* Navn
* Adresse oprettes med ”Adresse ukendt”)
* Postnummer + distrikt oprettes med postnummer 0001 ”Ukendt postnummer”).
* Kontaktskole = afsenderskolen, initialer = ”EAP”
* Senest-ændret-skole = afsenderskolen
* Senest-ændret-dato = indlæsningsdato

Derudover får personen i PP04 kontaktkode 9003 ”Overf./opd. fra EASY-A via A963/A070” med initialerne ”EAP”, skole = afsenderskole, dato = indlæsningsdato og tilføjelsen ” Person opr., 1036-1, 08/01-2014-21/06-2014” (uddannelsen er eksempel).

Og med flg. oplysninger om grundforløbet i PP00, PP03 og PP08:

* Uddannelseskode + tekst samt version
* Skoleperiode inkl. skoleperiodetype og adgangsvej
* Startdato
* Slutdato
* Status ”Afsluttet skoleforløb”
* Arr.skole
* AER-oplysning

# Kontaktkode 9008

Hvis en person med indlæsning af A070-oplysninger i EASY-P får oprettet eller opdateret et grundforløb/HHX/HTX, får vedkommende automatisk kontaktkode 9008 ”Grundforløb / HHX / HTX afsluttet via A070” registreret. I tilføjelsen indsættes uddannelseskode og versionsnummer (og evt. specialekode) for det gennemførte grundforløb samt dato for afslutning og EASY-A afgangsårsag.

Hvis et skoleforløb slettes i EASY-P via A070 får personen også kode ”9008 Grundforløb / HHX/ HTX afsluttet via A070” i tilføjelsen vil blot stå at uddannelsen er afbrudt, udd. nr. samt afbrydelsesdatoen og EASY-A afgangsårsag.

Kontaktkode 9008 er en systemgenereret kontaktkode, men kan slettes af brugeren (hvis forkerte grundforløb er overført og disse slettes manuelt, vil det være relevant i PP04 også at slette kontaktkode 9008 for den pågældende dag).

# Advisering og web-kvittering i EASY-P

## Advisering

Hvis de overførte afgangskoder resulterer i en kvittering til en skole, sendes en advisering om gennemført grundforløb og afbrudt uddannelse til EASY-P. Adviseringstitel er: ”Afbrudte uddannelser, kvittering”. Indholdet af adviseringen ser ud som følger:

Resultat af indlæsning af A070 Afbrudte uddannelser 09. apr. 2014:

2 personer modtaget EASY-A er behandlet i EASY-P:

1 elever der har fået oprettet eller opdateret skoleforløb

0 elever der har fået slettet skoleforløb

0 elever der ikke har fået oprettet eller opdateret skoleforløb (Disse skal du tjekke om der skal ske en manuel opdatering på i EASY-P)

0 elever der ikke findes i EASY-P (Disse skal du tjekke om der skal ske en manuel opdatering på i EASY-P)

1 elever der er overført uden skoleforløb (Disse skal du tjekke om der skal ske en manuel opdatering på i EASY-P)

Oplysninger om afgangskoder kan ses på EASY-P værktøjssiden

http://epp.easy.uni-c.dk/ under punktet "Afbrudte uddannelser" ved at angive følgende kode:

BFTRD

## Web-kvittering

Kopiér koden fra adviseringen over i en web-browser/EASY-P’s Værktøjsside - [http://epp.easy.uni-c.dk](http://epp.easy.uni-c.dk:7777/) under Kvitteringer / Afbrudte uddannelser, hvorved du får en oversigt over de afbrudte uddannelser.

Oversigten er delt op i 5 afsnit:

* Første del viser de cpr-numre som har fået *oprettet eller opdateret* et skoleforløb som følge af besked om afslutningsårsag 12, 17 eller 50 fra EASY-A
* Anden del viser de cpr-numre som har fået *slettet* et skoleforløb som følge af en af følgende afslutningsårsag 1, 2, 20, 21, 23, 26, 27, 29, 46, 51, 52, 53, 54, 55, 56, 57, 58, 59, 60, 61, 62 eller 65 fra EASY-A
* Tredje del viser de cpr-numre som er overført fra EASY-A med andre afgangsårsager end 12, 17, 50, 1, 2, 20, 21, 23, 26, 27, 29, 46, 51, 52, 53, 54, 55, 56, 57, 58, 59, 60, 61, 62 eller 65 og som derfor ikke er blevet opdateret i EASY-P. Her skal man selv tage stilling til, hvorvidt eleven skal ajourføres i EASY-P.
* Fjerde del viser de personer, som er overført med afslutningsårsag 12, 17 eller 50, men hvor *personen slet ikke findes i EASY-P og ikke kunne oprettes*. Det er vigtigt, at få personen oprettet i EASY-P med det aktuelle skoleforløb.
* Femte del viser elever, som er afgangsmeldt i den periode som A070 er afgrænset på, men hvor eleverne ikke har et skoleforløb med fra EASY-A.. Hvis der findes et skoleforløb i EASY-P på samme uddannelse og arrangerende skole og med startdato før eller lig med den afgangsdato der kommer fra EASY-P, kommer eleven med her. Der skal manuelt tages stilling til om skoleforløbet skal slettes i EASY-P.

Web-kvitteringen indeholder pr. elev følgende oplysninger fra EASY-A:

* Personnummer
* Elevens navn
* Uddannelseskode + version og evt. speciale
* Skoleperiode – hvis denne er med fra EASY-A
* Adgangsvej – hvis denne er med fra EASY-A
* Skoleforløbets slutdato – hvis denne er med fra EASY-A
* Dato for afbrydelse/gennemførelse af uddannelsen (for afgangsårsagen)
* Afgangsårsagen og teksten til afgangsårsagen (den centrale)
* Kvalificeret til hovedforløb? Dvs. er dette en EASY-A-afgangskode, som angiver eleven er kvalificeret til hovedforløb?
* EASY-A-skole, som har afsendt oplysningen om afbrydelse/gennemførelse.

## På hvilken skoles kvittering optræder en given elev?

* Hvis eleven har et igangværende eller fremtidigt aktivt praktikforhold, optræder eleven på kvitteringen til den Arr.skole for praktikforholdet. Hvis eleven har flere fremtidige praktikforhold, er det Arr.skole på det praktikforhold, som slutter sidst. Hvis ikke arkivskole og Arr.skole er den samme på praktikforholdet, optræder eleven på begge skolers kvittering.
* Hvis ikke eleven har et sådant aktuelt praktikforhold, er det Arr.skole på det igangværende eller fremtidige skoleforløb som får kvitteringen. Dog op til 3 mdr. gammelt skoleforløb hvis det er indenfor uddannelserne: 1036/1915, 3010 eller 3020.
* Hvis eleven heller ikke har et sådant igangværende eller fremtidigt skoleforløb, går kvitteringen til Arr.skole (og evt. arkivskole hvis denne er anderledes end Arr.skole) på elevens afsluttede aftaler, hvis disse er slut inden for de sidste 3 måneder og ikke er annullerede eller underkendt af fagligt udvalg.
* Hvis eleven hverken har nogen som helst praktikforhold eller aktuelle skoleforløb, men blot er søgende, er det kontaktskolen, som får kvitteringen.
* Er eleven til og med ikke-søgende, er det Arr.skole på det overførte skoleforløb, som får kvitteringen.

Dette kan lyde indviklet, men hvis man undrer sig over hvorfor man i en advisering får besked om en given elev, kan denne vejledning bruges som opslagsværk.

# Fremsøgning af de overførte elever i EASY-P

Hvis man har lyst til at fremsøge de elever, der har din skole som kontaktskole, og som er oprettet, opdateret eller har fået slettet et grundforløb via A070 i EASY-P, kan man i PSP1 ”Søgning: Person” søge på nedenstående kriterier:

*Kontaktskole:* Ens eget skolenummer

*Søgende:* Blank

*Enten/eller søgning på statuskoder (j/n):* N

*Kontaktkoder:* + 9008 (Grundforløb / HHX / HTX afsluttet via A070)

*S/B:* S

*Fra dato:* Dato for overførsel

*Til dato:* Dato for overførsel

*Skole:* Ens eget skolenummer

*Initialer:* EAP

Hvis man ønsker at se alle de elever, som har et grundforløb på egen skole, uanset om de har samme kontaktskole, skal man lade feltet "Kontaktskole" være blankt.